open-index/open-wikipedia-markdown huggingface dataset:
RIA.com Marketplaces

**RIA.com Marketplaces** on Eesti tehnoloogiaettevõte, mille peakorter asub Tallinnas. Firma arendab ja haldab *online*-platvorme AUTO.RIA.com, DOM.RIA.com, RIA.com, RIA.by ja DomRIA.eu.

RIA.com Marketplaces OÜ on maailma kuulutusteportaalide edetabelis 23. kohal ning sõltumatute portaalide seas 5. kohal. RIA.com Marketplaces OÜ-l on tütarettevõte Eestis ja Ukrainas ning kontorid asuvad Tallinnas, Kiievis ja Vinnõtsjas.

Ettevõtte põhitegevuseks on *online*-platvormide AUTO.RIA.com, DOM.RIA.com, RIA.com, RIA.by, DomRIA.eu arendamine ja haldamine.

## Ajalugu
2012. aasta septembris asutas Igor Košmerinski firma nimega International Online Transactions OÜ.

23. oktoobril 2012. aastal ostis International Online Transactions OÜ domeeni ria.com.

2013. aasta detsembris omandas International Online Transactions OÜ 99% ettevõttest nimega OOO Internet-Reklama RIA (OÜ), 2014. aasta jaanuaris 99% ARS ONLINE OÜ’st.

2018. aastal kasutas RIA.com Marketplaces esmakordselt oma tegevuses tehisintellekti tehnoloogiat.

18. aprillil 2018. aastal nimetati International Online Transactions OÜ ümber RIA.com Marketplaces OÜ-ks.

## Firma tooted
**AUTO.RIA.com**

AUTO.RIA.com on kuuendal kohal maailma suurimate autokuulutuste portaalide edetabelis (allikas: Similarweb). Portaal kontrollib infot enne auto müüki füüsiliselt, teostades 16 ülevaatust iga kuulutuse kohta. 2017. aastal külastati saiti rohkem kui 1,2 miljardit korda.

**DOM.RIA.com**

DOM.RIA.com on kõige suurem kuulutusteportaal Ukraina *online*-kinnisvaraturul. 2015. aasta keskel hakkas RIA.com pakkuma Ukraina portaali külastajatele 360-kraadise virtuaalvaatega kinnisvara müügikuulutusi.

**RIA.com** on Ukraina kuulutusteportaalide seas teisel kohal.

## Viited
UNESCO maailmapärand Taanis

**[[Taani]]** alal on **[[UNESCO maailmapärandi nimistu]]s** 12 objekti ja ootenimistus on viis objekti.

Kuna Gröönimaa pole iseseisev riik, käsitletakse Gröönimaa objekte maailmapärandi Taani loetelus.

## Nimistu
Nimistus on 12 objekti:
*kaheksa kultuuripärandi objekti:
**1994 Jellingi kääpad, ruunikivid ja kirik
**1995 Roskilde peakirik
**2000 Kronborgi linnus
**2015 Christiansfeld, vennastekiriku asundus
**2015 Põhja-Sjællandi par force-jahipidamise maastik
**2017 Grööni Kujataa. Viikingite ja inuittide põllumajandusmaastik igijää piiril. Asub Gröönimaal
**2018 Aasivissuit – Nipisat. Inuiti jahiväli jää ja mere vahel. Asub Gröönimaal
**2023 Viikingiaja ringvall-linnused
*neli looduspärandi objekti:
**2004 Ilulissati jääfjord. Asub Gröönimaal
**2014 Stevnsi klint
**2014 Waddenzee. Ühispärand Madalmaade ja Saksamaaga
**2025 "Møni klint"

## Ootenimistu
Ootenimistus on viis objektiː
*kolm kultuuripärandi objekti:
**1993 "Amalienborg ja selle ümbrus"
**2019 "Dragøri vanalinna ja sadamaala merenduspärand - 18. ja 19. sajandi suurte purjelaevade ajastu ‘kaptenilinn’"
**2023 "Tööliste kogukonnamajad (Taani)". Ühispärand Argentina, Austraalia ja Belgiaga
*kaks looduspärandi objekti:
**2023 "Merevetikamajad ja meresoolaonnid, Læsø saar"
**2023 "Lääne-Limfjordi luukalade fossiilid: evolutsioon ja kliimaga kohanemine varaseimas eotseenis"
*Üks varasem taotlus on tühistatud ning osa selle objekti alast on uue taotluse "Lääne-Limfjordi luukalade fossiilid: evolutsioon ja kliimaga kohanemine varaseimas eotseenis" koosseisus:
**2010 "Limfjordeni diatomiitsavimaastikud"

## Vaata ka
*UNESCO maailmapärand Gröönimaal

## Viited

## Välislingid
*UNESCO maailmapärand Taanis. UNESCO maailmapärandi koduleht. Inglise keeles. Vaadatud 1. detsembril 2025
Striptiis

**Striptiis** (inglise keeles tähendavad sõnad *strip* paljaks koorimist ja *tease* kiusatusse viimist) on erootilise või eksootilise esitusega tants, mille käigus esineja paljastab järk-järgult kehavõlud. Lahtiriietumine toimub osaliselt või täielikult, võrgutavalt või seksuaalsete vihjetena. Isikut, kes esitab striptiisi, kutsutakse üldjuhul striptiisitegijaks (kõnekeeles *strippar*) või eksootiliseks tantsijaks.

## Vaata ka
*Ekshibitsionism
UNESCO maailmapärand Gröönimaal

**[[Gröönimaa]]** alal on **[[UNESCO maailmapärandi nimistu]]s** kolm objekti. Kuna Gröönimaa pole iseseisev riik, käsitletakse neid objekte maailmapärandi Taani loetelus.

Nimistusse on kantud:
*kaks kultuuripärandi objekti:
**2017 Grööni Kujataa. Viikingite ja inuittide põllumajandusmaastik igijää piiril
**2018 Aasivissuit – Nipisat. Inuiti jahiväli jää ja mere vahel
*üks looduspärandi objekt:
**2004 Ilulissati jääfjord

## Vaata ka
*UNESCO maailmapärand Taanis

## Viited

## Välislingid
*UNESCO maailmapärand Taanis. UNESCO maailmapärandi koduleht. Inglise keeles
Argoba keel

**Argoba keel** on afroaasia keelkonna semi keelte Etioopia rühma kuuluv keel, mida räägivad Etioopias Etiooopia mägismaal argobad. Paljud argobad on läinud üle amhara või oromo keelele.
Rooma leegionide rajatud linnad

**Rooma leegionide rajatud linnad** arenesid kolooniatest, mille eesmärgiks olid sageli impeeriumi kodanike või veteranide asustamine.

## Asutamine

Esialgsed tugipostid olid rajatud tihti *[[ex-nihilo]]* ning enamasti keltide asualadele Mandri-Euroopas ja Suurbritannia saarel, kelle eeskujul on tuletatud mõned kolooniate nimed.

## Tunnusjooned

## Linnadeks arenemine

Rooma kolooniatest paljud muutusid aja jooksul olulisteks kaubandus- ja kultuurikeskusteks, transpordikeskusteks kui ka imperiaalseteks pealinnadeks (19. sajandi jõukad *[[metropol]]id*: London, Pariis, Viin ja Budapest).

### Suurimad linnad tänapäeval
*London
*Pariis
*Viin
*Budapest
*Barcelona
*Jeruusalemm
*Zagreb
*Frankfurt
*Stuttgart
*Manchester

## Nimekiri



## Vaata ka
*Rooma leegion
*Linn

## Viited
Hofburg

**Hofburg** oli Habsburgide monarhia linnaresidents Viini südalinnas Innere Stadtis. Kunagises keiserlikus palees asuvad tänapäeval Austria presidendi ametiruumid.

Montoyeri tiivas asub palee 1000-ruutmeetrise pinnaga suurim saal Festsaal. See ehitati trooniruumiks, kuid sellena ei kasutatud seda kordagi, kuna see valmis alles 1923. aastal. 1967. aastal toimus seal Eurovisiooni lauluvõistlus.

## Vaata ka
*Schönbrunni palee
*Buda palee
Ex nihilo

***Ex nihilo*** või ***ex-nihilo*** tähendab ladina keeles *mitte millestki* või *tühjusest*.

## Vaata ka
*Nihilism
**[[Ex nihilo nihil fit]]*
**[[Creatio ex nihilo]]*

## Viited
DC Tower 1

**DC Tower 1** on Austria kõrgeim pilvelõhkuja. Pealinna Viini ärikeskuses Donau Citys asuv ehitis on 220 meetri (250 meetrit koos antenniga) ja 60 korruse kõrgune. Kõrghoone projekteeris arhitekt Dominique Perrault ning see avati 2014. aastal pärast kolm aastat kestnud ehitust.

Enamikku hoone vabast pinnast kasutatakse kontoritena. Ülemistel korrustel asuvad luksuskorterid, 15 alumist korrust on neljatärnihotelli päralt.

## Vaata ka
*DC Tower 2
*Donau City

## Välislingid
*
Annie Lennox

**Ann Lennox** (sündinud 25. detsembril 1954 Aberdeenis) on šoti päritolu laulja-laulukirjutaja, poliitaktivist ja filantroop.

Aastatel 1977–1980 oli ta laulja ansamblis The Tourists, kus osales ka David A. Stewart. Pärast bändi laialiminekut asutas ta koos Stewartiga Eurythmicsi, mis saavutas rahvusvahelise tuntuse 1983. aastal välja antud albumiga "Sweet Dreams (Are Made of This)". 1990. aastatel alustas Lennox soolokarjääri.

Lisaks muusikukarjäärile on Lennox poliitiline ja sotsiaalne aktivist, kes on märkimisväärselt kogunud raha ja teinud teavitustööd HIV/AIDSi kohta, kuna see mõjutab naiste ja laste eluolu Aafrikas. 2011. aastal autasustas kuninganna Elizabeth II teda Briti impeeriumi ordu ohvitseriks löömisega tema "väsimatute heategevuskampaaniate ja humanitaarabi võitlemise eest". 

4. juunil 2012 esines ta Queen's Diamond Jubilee kontserdil Buckinghami palee esisel. 12. augustil 2012 esitas ta Londonis toimunud suveolümpiamängude lõputseremoonial (A Symphony of British Music) laulu "Little Bird".

## Diskograafia
### Stuudioalbumid
* "Diva" (1992)
* "Medusa" (1995)
* "Bare" (2003)
* "Songs of Mass Destruction" (2007)
* "A Christmas Cornucopia" (2010)
* "Nostalgia" (2014)

### Kogumikalbum
* "The Annie Lennox Collection" (2009)

## Isiklikku
Tema emapoolne vanaema Dora Paton töötas Balmorali lossi kuninglikes valdustes piimaneiuna ja vanaisa William Ferguson sealsamas metsavahina.

## Vaata ka
* Eurythmics

## Viited

## Välislingid
*Annie Lennoxi koduleht
*
Sinan Paša mošee

**Sinan Paša mošee** (albaania keeles *Xhamia e Sinan Pashës*; türgi keeles *Sinan Paşa Camii*; bosnia keeles *Sinan pašina džamija*; serbia keeles *Синан Пашина Џамија*) on Kosovo suuruselt teise linna Prizreni keskne Osmanite riigi aegne mošee. Sakraalhoone valmis 1615. aastal Budini ejaleti bei Sofi Sinan Paša korraldusel.

Mošee on vaatega linna peatänavale ning selle minarett on linna siluetis domineeriv element.

## Välislingid
*
Paštrik

**Paštrik** on 1986 meetri kõrgune mägi Kosovo-Albaania riigipiiril, mille jalamil lookleb Valge Drini jõgi.
Martín Campaña

**Martín Nicolás Campaña Delgado** (sündinud 29. mail 1989 Maldonados) on Argentina jalgpallur, kes mängib väravavahina Saudi Araabia kõrgliiga klubis Al Batin ja Uruguay jalgpallikoondises.

Ta alustas klubikarjääri Uruguay klubis Defensor Sporting. Uruguay kõrgliigas debüteeris ta 2008. aastal Cerro Largo meeskonnas. Uruguay kõrgliigas on ta hiljem mänginud hooajal 2010–11 Racing Clubi ja aastatel 2013–2015 Defensor Sportingu meeskonnas.

2016. aasta jaanuaris liitus ta Argentina kõrgliiga klubiga Club Atlético Independiente. 2017. aastal võitis ta klubiga Lõuna-Ameerika klubide karikasarja Copa Sudamericana. 2020. aastal siirdus ta Al Batini.

Uruguay jalgpallikoondises tegi Campaña debüüdi 27. mail 2016 sõprusmängus Trinidadi and Tobago vastu. Ta on kuulunud Uruguay koondisse 2016. aasta Copa América Centenariol, 2018. aasta maailmameistrivõistlustel ja 2019. aasta Copa Américal. Lisaks kuulus ta 2012. aasta suveolümpiamängude jalgpalliturniiril Uruguay olümpiakoondisse.

## Saavutused
;Independiente
*Copa Sudamericana: 2017
*Suruga Bank Championship: 2018
GEO (ajakiri)

**GEO** on aastast 1976 ilmuv Saksamaa populaarteaduslik geograafia-teemaline ajakiri.

Ajakirja kohalikud versioonid on ilmunud ka näiteks Soomes, Ungaris, Itaalias, Venemaal, Lätis ja Eestis (2008-2015).

Saksamaal ilmub ajakirjast mitu versiooni, näiteks GEO Saison, GEO Wissen, GEO Epoche.

## Viited
Gastón Pereiro

**Gastón Rodrigo Pereiro López** (sündinud 11. juunil 1995 Montevideos) on Uruguay jalgpallur, kes mängib ründava poolkaitsjana Itaalia kõrgliiga klubis Cagliari ja Uruguay jalgpallikoondises.

Ta alustas klubikrjääri Uruguay klubis Nacional, mille põhimeeskonnas debüteeris ta Uruguay kõrgliigas 2013. aastal. Hooajal 2014–15 tuli ta klubiga Uruguay meistriks.

2015. aasta juulis sõlmis ta viieaastase lepingu Hollandi kõrgliiga klubiga PSV Eindhoven. Hooaegadel 2015–16 ja 2017–18 tuli ta klubiga Hollandi meistriks. Aastatel 2015–2019 lõi Pereiro igal hooajal Hollandi kõrgliigas vähemalt 10 väravat.

2020. aasta jaanuaris sõlmis ta nelja ja poole aasta pikkuse lepingu Cagliariga.

Ta osales 2015. aastal Uruguay kuni 20-aastaste koondisega juunioride maailmameistrivõistlustel. Ta lõi turniiril ka ühe värava. Uruguay jalgpallikoondises tegi Pereiro debüüdi 10. novembril 2017 mängus Poola vastu. Koondisekarjääri esimese värava lõi ta 7. septembril 2018 sõprusmängus Mehhiko vastu. Ta kuulus Uruguay koondisse 2019. aasta Copa Américal.

## Saavutused
;Nacional
*Uruguay Primera División (1): 2014–15
;PSV
*Eredivisie (2): 2015–16, 2017–18
*Johan Cruijff Schaal (2): 2015, 2016
Kotelniki (Eesti)

**Kotelniki** (vene keeles Котельникa) oli küla Setumaal. Ajalooliselt jäi küla Poloda nulka. 1977 liideti see Usinitsaga.

19. sajandil kuulus küla Selise kogukonda ja Värska kogudusse.

## Viited

## Välislingid
*
Soelaanõ

**Soelaanõ** (kirjakeeles ka *Soelaane*) oli küla Võrumaal. 1977 liideti see küla Mikitamäega. Ajalooliselt jäi küla Setumaale Poloda nulka.

19. sajandil kuulus küla Selise kogukonda ja Värska kogudusse.

## Viited

## Välislingid
*
Väiko-Usinitsa

**Väiko-Usinitsa** oli küla Võrumaal. Pärast 1930. aastaid liideti see küla Usinitsaga. Ajalooliselt jäi küla Setumaale Poloda nulka.

## Viited
Mutlased

**Mutlased** (*Talpidae*) on imetajate sugukond putuktoiduliste seltsist. Nad on hiire- kuni rotisuurused silinderja keha ja pika terava koonuga loomad, kes elutsevad Euraasias ja Põhja-Ameerikas. 

Suurima mutlase, piisammuti kehakaal võib ulatuda üle 550 grammi, samas kui ameerika karihiirmutt võib kaaluda alla 12 grammi.

Eestis elab üks mutlaste liik: euroopa mutt (*Talpa europaea*).

## Perekonnad
Mutlaste hulka kuulub 19 perekonda:
* *Uropsilus* – karihiirmutt, 8 liiki Hiinas, Bhutanis ja Myanmaris
* *Condylura* – 1 liik tähtmutt (*Condylura cristata*)
* *Alpiscaptulus* – 1 liik *Alpiscaptulus medogensis*
* *Parascalops* – 1 liik *Parascalops breweri*
* *Scalopus* – 1 liik skaloopus (*Scalopus aquaticus*)
* *Scapanulus* – 1 liik *Scapanulus oweni*
* *Scapanus* – skapaanus, 5 liiki Põhja-Ameerika lääneosas, sh skapaanus (*Scapanus townsendi*)
* *Euroscaptor* – 10 liiki Ida-, Lõuna- ja Kagu-Aasias
* *Mogera* – mogeera, 9 liiki Ida-Aasias, sh suurmogeera (*Mogera robusta*), keskmogeera (*Mogera wogura*) ja väikemogeera (*Mogera imaizumii*)
* *Oreoscaptor* – 1 liik *Oreoscaptor mizura*
* *Parascaptor* – 1 liik *Parascaptor leucura*
* *Scaptochirus* – 1 liik *Scaptochirus moschatus*
* *Talpa* – mutt, 13 liiki Euroopas ja Kesk-Aasias, sh euroopa mutt (*Talpa europaea*) ja altai mutt (*Talpa altaica*).
* *Scaptonyx* – 1 liik *Scaptonyx fusicauda*
* *Desmana* – 1 liik piisammutt ehk desman (*Desmana moschata*)
* *Galemys* – 1 liik piisammutik (*Galemys pyrenaicus*)
* *Dymecodon* – 1 liik *Dymecodon pilirostris*
* *Urotrichus* – 1 liik mutt-urotrihhus (*Urotrichus talpoides*)
* *Neurotrichus* – 1 liik ameerika karihiirmutt (*Neurotrichus gibbsii*)
Eesti loomade loendid

;selgroogsed
*Eesti kalade loend
**Eesti kalade süstemaatiline nimestik

*Eesti kahepaiksete loend, vaata Eesti kahepaiksed

*Eesti roomajate loend, vaata Eesti roomajad

*Eesti lindude loend
**Eesti lindude süstemaatiline nimestik

*Eesti imetajate loend
**Eesti imetajate süstemaatiline nimestik

;selgrootud
:putukad
*Eesti kiililiste süstemaatiline nimestik
*Eesti liblikate loend
**Eesti liblikaliste nimestik
*Eesti mardikate loend
*Eesti sihktiivaliste nimestik

:teised
*Eesti ämblike nimestik
*Eesti hooghännaliste nimestik

## Vaata ka
*Eesti taimede loendid
*Eesti seente loend
*Eesti samblike loend
Eesti taimede loendid

*Eesti üheiduleheliste süstemaatiline nimestik
*Eesti kaheiduleheliste süstemaatiline nimestik

*Eesti pärismaised puud
*Eesti pärismaised põõsad

*Eesti sõnajalgtaimede süstemaatiline nimestik
*Eesti sammaltaimede süstemaatiline nimestik
**Eestis kaitstavate sammalde loend

*Eesti ravimtaimede loend

*Eesti soontaimede punane nimestik

## Vaata ka
*Eesti loomade loendid
*Eesti seente loend
**Eesti seente süstemaatiline nimestik
*Eesti samblike loend
**Eesti samblike süstemaatiline nimestik
*taimede loend
Linnuste loendid

*[[Linnus]]eid loetlevad järgmised loendid:*
*Eesti linnuste loend
*Läti linnuste loend
*Poola linnuste ja losside loend
*Soome linnuste loend
Euroopa Liidu Intellektuaalomandi Amet

**Euroopa Liidu Intellektuaalomandi Amet** (EUIPO; 2016. aastani **Euroopa Liidu Siseturu Ühtlustamise Amet**, OHIM) on Euroopa Liidu 1994. aastal asutatud institutsioon, mis haldab ELi kaubamärgi ja disainilahenduste õigusi, intellektuaalomandiga seotud õigusrikkumiste Euroopa vaatluskeskust ja orbteoste andmebaasi. Ameti peakorter asub Hispaanias Alicantes.

Igal aastal registreerib EUIPO keskmiselt 135 000 ELi kaubamärki ja ligi 100 000 disainilahendust. Ametil on viis töökeelt: inglise, prantsuse, saksa, itaalia ja hispaania. Amet menetleb avaldusi ELi 23 ametlikus keeles.

## Välislingid
* https://europa.eu/european-union/about-eu/agencies/euipo_et
* Euroopa Liidu Intellektuaalomandi Amet – Euroopa Liidu suurima intellektuaalomandi ameti uus nimi Patendiamet, 28.12.2015
Ahto Pilisner

**Ahto Pilisner** (sündinud 21. detsembril 1965 Pärnus) on Eesti sõudja.

Lõpetas 1984 Pärnu 4. Keskkooli, õppinud EPA-s. Aastast 1992 ettevõtja.

## Sportlaskarjäär
1977. aastal hakkas harrastama kergejõustikku. Sõudetreeninguid alustas 1978. aastal Tiit Reimanni, Mati Villsaare ja Rita Morrissoni juhendamisel.

Sai Nõukogude Liidu noortemeistrivõistlustel 1980. aastal roolijaga kahepaadil roolimehena ja 1983. aastal paarisaerulisel kahepaadil hõbemedali.

Võitis Nõukogude Liidu meistrivõistlustel 1985. aastal kergekaalu ühepaadil hõbemedali. 

Tulnud 7 korral Eesti meistriks: 
*1985–1986 kergekaalu ühepaadil,
*1982 ja 1984–1986 paarisaerulisel neljapaadil
*1986 kaheksapaadil.

Kuulus Dünamosse.

## Viited
Jaanus Pinn

**Jaanus Pinn** (22. märts 1966 Pärnu – 27. jaanuar 2023) oli Eesti sõudja.

Lõpetas 1984 Pärnu õhtukooli.

## Sõudmine
Sõudetreeningutega alustas 1979 Kaido Siimu ja Matti Killingu juhendamisel.

Saavutas 1984 juunioride MM-il roolijaga kahepaadil 4. koha.

Võitis Nõukogude Liidu noortemv-tel kaheksapaadil 1983 hõbeda ja 1984 pronksi.

Tulnud 7 korral Eesti meistriks: 
*1987 roolijata neljapaadil, 
*1985 ja 1987 roolijaga neljapaadil
*1981, 1985 ja 1987–88 kaheksapaadil.

Meistersportlane (1983). 

Kuulunud Kalevisse.

## Viited
Indrek Possul

**Indrek Possul** (sündinud 10. juulil 1948 Otepääl) on Eesti suusataja ja treener. 

Lõpetas 1973 Tallinna 1. õhtukeskkooli.

## Sport
Hakkas sportima 1956. Harrastas murdmaasuusatamist, suusahüppeid ja kahevõistlust, teda juhendasid Senta Meier, David Klass, Uno Kajak ja Raimond Mürk. Tuli 1975 suusahüpetes ja 1976 kahevõistluses Kalevi meistriks, võitis ka aü-te talispartakiaadil kulla.

Töötanud 1977–89 Dünamos, 1990–96 Nõmme SK-s ja hiljem Põhjakotka suusakoolis kahevõistluse treenerina.

Õpilasi: Allar Levandi, Peep Heinloo, Mihkel Mürk, Roomet, Rauno ja Tambet Pikkor, Jens Salumäe.

## Isiklikku
Ema Leida Possul (19. VI 1915 Otepää – 18. XII 2008 Tallinn) oli 1941 teatesuusatamises Eesti meistreid.

## Viited
Johan Possul

**Johan Possul** (sündinud 10. augustil 1929 Tartus) on Eesti maadleja ja treener, Evi Possuli abikaasa. 

Lõpetas 1949 Tartu 1. keskkooli. 

## Sportlaskarjäär
Hakkas sportima algkooliõpilasena Pukas.

Tuli 1951, 1953 ja 1956 vabamaadluses Spartaki üleliiduliseks meistriks. Võitis Spartaki koondises 1956 Nõukogude Liidu meeskondlikel meistrivõistlustel kulla ja 1953 hõbeda.

Tulnud 5 korda vabamaadluses Eesti meistriks (1954–57 ja 1959).

Meistersportlane (1956). 

Rahvapaatidel Eesti meistreid ka sõudmises roolijaga kahepaadil (1952).

## Treeneri ja kohtunikuna
Töötas 1969–81 vabamaadlustreenerina KSMK-s ja Dünamos. Oli 1969–80 Eesti vabamaadluse koondise vanemtreener.

Tegutsenud maadluskohtunikuna (1965 ülel kat) ja Maadlusföderatsiooni treenerite nõukogu esimehena.

## Viited
Janis Sillat

**Janis Sillat** (2007. aastani **Janis Putrics**; sündinud 2. juunil 1967 Pärnus) on Eesti sõudja.

Lõpetas 1985 Pärnu 2. Keskkooli. Aastast 2008 OÜ Villa Sillat juhataja ja juhatuse liige.

## Sõudmine
Sõudmist hakkas harrastama 1982 Tiit Helmja juhendamisel. 1985 läks Mati Villsaare treeningurühma.

*1985 võitis Nõukogude Liidu mitteolümpiadistantside meistrivõistlustel kergekaalu roolijata kahepaadil pronksmedali 
*1985 tuli suurel Moskva regatil roolijata neljapaadil teiseks 
*2006–2007 sai Eesti meistrivõistlustel 1 hõbe- ja 1 pronksmedali

## Viited
Rein Põldme

**Rein Põldme** (sündinud 12. jaanuaril 1937 Rakveres) on Eesti sõudja, spordipedagoog ja ujumistreener. 

Lõpetas 1954. aastal Tallinna Kehakultuuritehnikumi ja 1958 Tartu Riikliku Ülikooli kehakultuuriteaduskonna. 

## Sportlasena
Rein Põldme hakkas 1951. aastal harrastama ujumist ja 1954. aastal Ülo Tölpi juhendamisel sõudmist. Ta on tulnud kahel korral (1956–1957) kaheksapaadil Eesti meistriks. 
## Spordipedagoogina
Töötanud 1958–1964 Tartus spordimetoodikuna ja Tartu Pedagoogilise Kooli harjutuskooli kehalise kasvatuse õpetajana ning hiljem üle 30 aasta Tartu 2. Eriinternaatkooli (õpilased nägemispuudega) kehalise kasvatuse õpetajana. 

Ta on juhendanud aastast 1965 nägemispuudega ujujaid, sh para-OM-i (1988–2000) ning para-MM-i ja para-EM-i (1977–99) medalivõitjaid. Õpilasi: Nadežda Maksimova, Tiiu Mallene-Sarv, Vilma Nugis, Marge Kõrkjas, Annika Raide, Paul Sepping, Ado Arukask, Mart Soomre, Virgo Kais. 

Olnud Eesti Paraolümpiakomitee ja Eesti Pimedate Spordiliidu juhatuse liige ning Lõuna-Eesti Pimedate Ühingu Tartu Emajõe Kooli osakonna esimees. 

Võtnud treenerina osa 1992 Barcelona, 1996 Atlanta ja 2000 Sydney paraolümpiamängudest. 
## Tunnustus
*1988 Eesti NSV teeneline treener
*2012 Tartu Tähe kavaler
*2014 Valgetähe V klassi teenetemärk
*2017 Eesti Pimedate Spordiliidu auliige
*2020 Eesti Kultuurkapitali kehakultuuri ja spordi sihtkapitali aastapreemia

## Viited
Enno Põllu

**Enno Põllu** (8. juuni 1936 Väinjärve vald, Koeru kihelkond, Järvamaa – 28. september 1994 Läänemeri) oli Eesti insener ja sporditegelane. 

## Elulugu
Lõpetas 1954. aastal Tallinna Kommunaal-Ehitustehnikumi ja 1960. aastal Eesti Põllumajanduse Akadeemia mehhaniseerimisteaduskonna. 

Töötas 1963. aastast Kadrina EPT juhatajana.

Aastatel 1993–1994 oli Kadrina vallavanem. Tal oli teeneid kohalike spordibaaside väljaehitamisel.

Ta hukkus Estonia katastroofis 1994. aasta septembris.

## Saavutused sportlasena
*Oli sõudmises 1957 kaheksapaadil Eesti sügisregatil hõbeda võitjaid ning nelja- ja kaheksapaadil Tartu meistreid 
*Eesti NSV meistrivõistlustel sai neljapaadil 1958 hõbeda ja 1959 pronksi

## Tunnustus
* 1979 – Eesti NSV teeneline insener
* 1981 – spordiühingu Jõud auliige

## Viited

## Välislingid
*
Monika Pärnpuu

**Monika Pärnpuu** (sündinud 15. jaanuaril 1980 Pärnus) on Eesti sõudja. 

Lõpetas 1998 Pärnu ühisgümnaasiumi ning 2002 rahvusvahelise majanduse ja ärikorralduse erialal TTÜ Kõrgema Majanduskooli. Töötanud OÜ-s Tuokko raamatupidajana. Aastast 2016 Konerent OÜ juhatuse liige.

Sõudmisega tegelnud 1991–1996 Reet Palmi juhendamisel. 
*Tulnud 5 korral Eesti meistriks: 
**1994 roolijata neljapaadil
**1993–96 kaheksapaadil (sh 1993 roolijana). 

## Isiklikku
Ema Margit Pärnpuu (sündinud 25. detsember 1962) on tulnud 2002 kaheksapaadil roolijana Eesti meistriks ning on aktiivne sõudekohtunik.

## Viited
Merle Raaliste

**Merle Raaliste** (sündinud 15. veebruaril 1986 Pärnus) on Eesti sõudja. 

Lõpetas 2005 Pärnu Koidula Gümnaasiumi, 2010 põllumajandussaaduste tootmise ja turustamise erialal EMÜ ning 2015 rõiva- ja tekstiiliala ressursikorralduse erialal Tallinna Tehnikakõrgkooli. 

Harrastanud sõudmist 1999–2005 Reet Palmi ja Matti Killingu juhendamisel. 
*Tulnud 6 korral Eesti meistriks: 
**2001 roolijata neljapaadil, 
**2003 paarisaerulisel neljapaadil
**2001 ja 2003–05 kaheksapaadil.

## Viited
Kaja Raid

**Kaja Raid** (aastani 1966 **Kaja Peebo**; sündinud 5. augustil 1945 Tartus) on Eesti sõudja ja spordipedagoog.

Lõpetas 1963 Tartu 7. keskkooli ja 1967 TRÜ KKT.

## Sport
Sportima hakkas 1959 Gennadi Jagomäe ujumistreeningutel, sõudma 1961 Jüri Kuruli juhendamisel. 
*Võitis 1965 NL-i aü-te spartakiaadil neljapaadil hõbeda. 
*Tuli 1963 roolijaga neljapaadil NL-i noortemeistriks ja sai noortemv-tel 1962 kaheksapaadil hõbeda. 
*Tulnud 7 korral Eesti meistriks: 
**1961–66 roolijaga neljapaadil
**1964 kaheksapaadil. 
*Meistersportlane (1965). 

## Spordipedagoogina
*Töötanud 1967–95 Rahinge põhikoolis (aastat 1992 Ilmatsalu põhikool) kehalise kasvatuse õpetajana, 
*1968–69 TRÜ veespordikateedri õppejõuna
*2001–07 Tartu Meelespea lasteaia ujumisõpetajana. 
*Tähtvere valla sporditöö spetsialist.

## Isiklikku
Abikaasa Rein Raid (20. IV 1942), Eesti suusataja ja orienteeruja, on tulnud 1969 ja 1970 Jõu meeskonnas Eesti meistriks 4 x 7,5 km laskesuusatamises.

## Viited
Ellen Rand

**Ellen Rand** (aastast 1972 **Ellen Laan**; sündinud 8. mail 1944 Rõngu vald – 28. oktoober 2019 Tartu) oli Eesti sõudja.

Lõpetas 1962 Tartu 2. keskkooli. Töötanud 1963–1987 Tartu Piimakombinaadis raamatupidajana ja kaubatundjana. 

Sõudma hakkas 1960 Tartu SK-s Jüri Kuruli juhendamisel. 
*1961 ja 1962 roolijaga neljapaadil NL-i noortemeister. 
*Tulnud 5 korral Eesti meistriks: 
**1961–64 roolijaga neljapaadil
**1964 kaheksapaadil. 

## Viited
Eve Rattiste

**Eve Rattiste** (abielus **Eve Sporrong**; sündinud 15. märtsil 1980 Pärnus) on Eesti sõudja. 

Lõpetas 1998 Pärnu Koidula Gümnaasiumi. 

Hakkas sportima õpetaja Riina Ilja käe all, sõudma Reet Palmi ja Matti Killingu juhendamisel. 
*Tulnud 6 korral Eesti meistriks: 
**1997–99 roolijata neljapaadil, 
**1996–97 paarisaerulisel neljapaadil
**1996 kaheksapaadil. 
*Kuulunud Kalevi liikmeskonda.

## Viited
Ameerika Ühendriikide tasuliste käimlate likvideerimiskomitee

**Ameerika Ühendriikide tasuliste käimlate likvideerimiskomitee** oli 1970. aastatel Ameerika Ühendriikides rohujuuretasandil moodustatud kodanikuühendus, mis oli üks peamistest jõududest paljudes USA linnades ja osariikides tasuliste tualettide likvideerimisel.
Erika Roger

**Erika Roger** (aastani 1973 *Erika Valdson*; sündinud 18. jaanuaril 1950 Tartus) on Eesti suusataja, Ruth Rogeri ema

Lõpetas 1968 Tartu 1. keskkooli ja 1975 maaparanduse erialal EPA.

## Sportlasena
Alustas 1961 Linda Ojastu suunamisel kergejõustikutreeninguid, 1962 jätkas suusatreeningutega, teda on juhendanud Aado Pind, Agnes Nopasson ja Herbert Abel. 
*Võitis 1968 juunioride MM-il 3 × 5&nbsp;km teatesõidus pronksi ja sai 5&nbsp;km-s 4. koha. 
*NL-i noortemv-tel sai 1966 5&nbsp;km-s hõbeda ja teatesõidus kulla, 1967 3&nbsp;km-s kulla ning teatesõidus pronksi, 1968 5&nbsp;km-s ja teatesõidus hõbeda ning 8&nbsp;km-s pronksi. 
*1969 NL-i noorsoomv-tel teatesõidus kuld ning NL-i juunioride mv-tel 5&nbsp;km-s hõbe ja teatesõidus pronks. 
*1971 oli NL-i maaspordiühingute mv-tel teatesõidus hõbeda võitjaid. 
*Eesti mv-tel võitnud 1965–77 indiv 1 kulla ja 2 pronksi ning teatesõidus 3 kulda, 1 hõbeda ja 5 pronksi. 
*Meistersportlane (1967). 
*Tuli 1971 Eesti meistriks ka sõudmises (roolijata kahepaadil).

## Karjäär
*Kuulunud Kalevi ja Jõu liikmeskonda. 
*Olnud 1977–93 Kadrina spordikompleksi direktor ja hiljem Kadrina valla peamaakorraldaja. 
*Aastast 2016 Regor Agro OÜ juhatuse liige.

## Viited
Maire Roots

**Maire Roots** (aastast 1985 **Maire Jürgenstein**; sündinud 23. veebruaril 1962 Pärnus) on Eesti sõudja. 

Ta on lõpetanud 1980. aastal Lydia Koidula nimelise Pärnu 2. Keskkooli ja 1985. aastal Tartu Riikliku Ülikooli majandusteaduskonna kaubatundjana. Töötanud aastast 2001 AS-is Kanpol ostujuhina.

## Sport
Sõudma hakkas 1975 Evi Lepiku ja Mihkel Leppiku juhendamisel. 
*Võitis NL-i noortemv-tel 1977 kaheksapaadil ja 1979 roolijata kahepaadil hõbeda. 
*Tulnud 10 korral Eesti meistriks: 
**1980–81 roolijata kahepaadil,
**1978 ja 1980–81 roolijaga neljapaadil, 
**1980 paarisaerulisel roolijaga neljapaadil 
**1978 ja 1980–1982 kaheksapaadil. 

## Viited
Jaan Siilak

**Jaan Siilak** (sündinud 4. augustil 1942 Pärnus) on eesti võistlustantsuõpetaja. 

Lõpetas 1960 Tartu 8. keskkooli, õppis 1960–1963 Tartu Riikliku Ülikooli kehakultuuriteaduskonnas. 

*Harrastanud sõudmist, tulnud 1960–1962 kaheksapaadil Eesti meistriks.
*Tantsu hakkas õppima 1962 Tartus. Lõpetas 1965. aastal tantsuõpetajate kaugõppekooli, täiendanud end koos abikaasa ja tantsupartneri Hele Siilakuga mitmes Euroopa riigis, peamiselt Suurbritannias.
*Tegutsenud aastast 1965 Tartus tantsuõpetajana, juhtinud alates 1978 koos Helega tantsuklubi Stiil (aastast 2000 peatreenerina). 
*Võistlustantsutreeneri 6. kutsetase (2016).
*Töötanud 1980–2000 Tartu Laste- ja Noortemajas. 
*Olnud Võistlustantsuliidu asutajaid, 1991–2005 juhatuse liige ning 1999–2000 spordidirektor ja Eesti võistlustantsijate koondise peatreener. 
*Korraldanud rahvusvahelisi turniire, aastast 1997 rahvusvahelise kõrgeima kategooria kohtunik.

## Tunnustus
*2000–2005 – Eesti parim tantsutreener
*2014 – Tantsuspordiliidu auliige

## Isiklikku

Abikaasa ja tantsupartner Hele Siilak (aastani 1978 Hele Mikson; sündinud 24. novembril 1948 Võrus), on rahvatantsu- ja aastast 1975 võistlustantsuõpetaja (6. kutsetase, 2005). 
*Lõpetas 1967 Põlva keskkooli ja 1980 tantsuõpetajate kaugõppekooli, töötanud 1980–2000 Tartu Laste- ja Noortemajas. 

Aastast 1994 rahvusvahelise kõrgeima kategooria kohtunik. 

*Jaan ja Hele Siilaku õpilasi: tütar Siret Siilak (16-kordne Eesti meister, koos Indrek Ehastega 1995 noorte MM-il standardtantsudes 4. koht, koos Roman Mayeriga 7-kordne Austria meister standardtantsudes), Erkki Aas, Peep Vardja, Martin Parmas, Kaisa Oja, Marko Mehine, Maria Fessai.

Kasvatanud üle 40 rahvusvahelise klassi tantsija ja võistlustantsutreeneri. Stiili tantsupaarid on üle 120 korra tulnud Eesti meistriks.

## Viited
2013. aasta Mali presidendivalimised

Malis toimusid **presidendivalimised** 28. juulil 2013. 11. augustil toimunud teises voorus kogus Ibrahim Boubacar Keïta Soumaïla Cissé'st rohkem hääli ning sai riigi uueks presidendiks. Keitat toetas esimeses voorus 39,23 protsenti valijaskonnast ja teises koguni 77,61 protsenti valimistel osalenutest. Endine rahandusminister Cissé kogus esimeses voorus 19 ja teises ringis ligi 22 protsenti häältest.

## Viited
Aadu Sitapea

**Aadu Sitapea** (kodanikunimega **Marek Hinrikson**; sündinud 7. veebruaril 1973) on Pärnust pärit punkar.

Ta on (või oli) mitmete ansamblite: A.V.K., OTK, My Way, The ShitheadS, I.Q.Zero, Imbecillos Club, HuuliGäänz, aadu sitapea V Kolonn, MORDAБOi liige.

## Haridus ja töö
Hariduselt kokk ja sel erialal ka juba aastaid leiba teeninud. Lisaks on ta õppinud päris mitmetel erialadel.

## Tunnustus
2018. aastal määras Pärnu linnavalitsus talle 3600 euro suuruse loomestipendiumi, mis mõeldud kogumiku "aadu sitapea 25+5" kujundamiseks. Kogumiku ilmumise soovib muusik ajastada oma pungilavadele ilmumise 30. aastapäevale. Tema mälu järgi toimus see 11. novembril 1989.

## Viited
Serhi Krõvonoss

**Sergi Krõvonoss** (ukraina keeles Сергій Григорович Кривонос; sündinud 26. juulil 1970 Krementšukis Poltava oblastis Ukraina NSV-s) on Ukraina sõjaväelane.

## Töökäik
Ta oli alates 5. jaanuarist 2016 Ukraina erioperatsioonijõudude ülema asetäitja. Oli aastatel 2019–2020 Ukraina Rahvusliku Julgeoleku ja Kaitse Nõukogu sekretäri asetäitja. Korraldas Kiievi lahingu ajal Kiievi lennujaama kaitset. 

## Tunnustus
* Ukraina Rahva Kangelane
* 2018 – Ukraina heaks tehtud sõjaväeteenistuse eest

## Auastmed
* 2019 – kindralmajor

## Viited

## Välislingid
*Порошенко ввел в действие решение СНБО, задействовал Кривоноса Liga Novosti, 08.05.2019
*В своем нынешнем виде "Укроборон­пром" нам точно не нужен - Сергей Кривонос Apostrof, 30.10.2019
*Зеленский уволил заместителя секретаря СНБО Кривоноса с двух должностей Ukrainska Pravda, 29.11.2019
Alnitak

**Alnitak** (ka **ζ Orionis**, **Zeta Orionis**, **Zeta Ori**, **ζ Ori** ja **50 Orionis**) on kolmiktähesüsteem, mis asub Maast 1260 valgusaasta kaugusel Orioni tähtkujus. See moodustab koos Alnilami ja Mintakaga Orioni vöö.

Süsteemi peamine täht Alnitak Aa on sinine hiid, mille absoluutne tähesuurus on –6,0 ja mis on tähistaeva heledaim O-tüüpi täht. Alnitak Aa on Päikesest 21 000 korda heledam ja selle diameeter on Päikese omast 20 korda suurem.

## Viited
David Ospina

**David Ospina Ramírez** (sündinud 31. augustil 1988 Medellínis) on Colombia jalgpallur, kes mängib väravavahina Saudi Araabia kõrgliigaklubis Al Nassr ja Colombia jalgpallikoondises.

Ta alustas klubikarjääri Colombia klubis Atlético Nacional, mille põhimeeskonnas debüteeris ta 2005. aastal. Ta tuli klubiga kolm korda Colombia meistriks.

2008. aastal liitus ta Prantsusmaa kõrgliigaklubiga Nice. Ta mängis Nice'i põhiväravavahina kokku kuus hooaega.

2014. aasta juulis sõlmis ta nelja-aastase lepingu Inglismaa kõrgliigaklubiga Arsenal. Üleminekusumma oli umbes kolm miljonit naelsterlingit. Ta oli Arsenalis suurema osa ajast Petr Čechi järel teine valik väravavahi kohale. 2018. aastal läks Ospina laenule Itaalia kõrgliigaklubisse Napoli, kellega ta sõlmis 2019. aasta juulis püsiva lepingu.

2022. aasta juulis siirdus ta Al Nassri.

Debüüdi Colombia jalgpallikoondises tegi Ospina 2007. aastal. Ta on kuulunud Colombia koondisse 2014. aasta maailmameistrivõistlustel, 2015. aasta Copa Américal, 2016. aasta Copa América Centenariol, 2018. aasta maailmameistrivõistlustel, 2019. aasta Copa Américal ja 2021. aasta Copa Américal.

## Saavutused
;Atlético Nacional
*Categoría Primera A: 2005 Apertura, 2007 Apertura, 2007 Finalización
;Arsenal
*FA Cup: 2014–15, 2016–17
*FA Community Shield: 2017
*EFL Cup: teine koht 2017–18;
;Napoli
*Coppa Italia: 2019–20

## Välislingid
Tuleleegi udukogu

**Tuleleegi udukogu** (ka **NGC 2024** ja **Sh2-277**) on Orioni tähtkujus asuv emissioonudu. See asub Maast umbes 900 kuni 1500 valgusaasta kaugusel.

Orioni vöö idapoolseim täht Alnitak kiirgab Leegi udusse ioniseerivat kiirgust, mis rebib sealolevast vesinikupilvest ära elektrone. Suur osa udukogu kumast tekib kui elektronid ja ioniseeritud vesinik taasühinevad. Leegi udus on ka tumedat gaasi ja tolmu, mis asub udukogu heleda osa ees, mis tekitab kumava gaasi ees tumeda võrgu. Leegi udu on osa Orioni Molekulaarsest Pilvkompleksist.

Leegi udu keskel asub noortest tähtedest koosnev hajusparv. Chandra kosmoseteleskoobiga vaatlemisel leiti parvest mitusada noort tähte ning vaatlused viitavad, et tõenäoliselt asuvad noored tähed on koondunud parve keskele.

## Viited
Mintaka

**Mintaka** (ka **Delta Orionis**, **δ Orionis** ja **34 Orionis**) on sinakasvalge täht Orioni tähtkujus. See moodustab koos Alnitaki ja Alnilamiga Orioni vöö. Kui Mintaka on taevameridiaani läheduses, on see põhjapoolkeral lõuna suunas vaadates Orioni vöö kõige parempoolsem täht.

## Viited
Cristián Zapata

**Cristián Eduardo Zapata Valencia** (sündinud 30. septembril 1986 Padillas) on Colombia jalgpallur, kes mängib keskkaitsjana Argentina kõrgliiga klubis San Lorenzo.

Ta alustas klubikarjääri Colombia klubis Deportivo Cali, mille põhimeeskonnas debüteeris ta 2004. aastal. 2005. aastal siirdus ta Itaaliasse, liitudes sealse kõrgliiga klubiga Udinese. Ta mängis Udinese põhikoosseisus Itaalia kõrgliigas kokku kuus hooaega.

2011. aasta juulis liitus ta Hispaania kõrgliiga klubiga Villarreal, kuid ta jäi Hispaaniasse vaid hooajaks 2011–12, sest juba 2012. aasta augustis siirdus ta AC Milani.

2019. aasta juulis sõlmis ta kaheaastase lepingu Itaalia kõrgliiga klubiga Genoa. Ta sai kõigi aegade esimeseks Colombia mängijaks Genoas.

2021. aastal liitus ta San Lorenzoga.

2005. aastal tuli ta Colombia kuni 20-aastaste koondisega Lõuna-Ameerika omavanuste meistriks. Samal aastal osaleti noorte maailmameistrivõistlustel. Colombia jalgpallikoondises tegi Zapata debüüdi 2007. aastal. Koondisekarjääri esimese värava lõi ta 2016. aasta Copa América Centenario esimeses alagrupimängus USA vastu. Ta kuulus Colombia koondisse 2014. ja 2018. aasta maailmameistrivõistlustel ning alates 2011. aastast neljal Copa América turniiril.

Tema nõbu Duván Zapata on samuti jalgpallur ja Colombia koondislane.

## Saavutused
;Milan
*Supercoppa Italiana: 2016
UNESCO maailmapärand Šveitsis

**[[Šveits]]i** alal on **[[UNESCO maailmapärandi nimistu]]s** 12 objekti ja kolm objekti kandidaati.

Nimistusse on kantud:
*üheksa kultuuripärandi objekti:
**1983 Berni vanalinn
**1983 Müstairi Püha Johannese naisbenediktlaste klooster
**1983 Sankt Galleni klooster
**2000 Bellinzona kaubanduslinna kolm linnust, linnamüür ja vallid
**2007 Lavaux' terrassviinamäed
**2008 Reetia raudtee. Ühispärand Itaaliaga 
**2009 La Chaux-de-Fonds / Le Locle, kellatööstuslinna planeering
**2011 Alpide ümbruse ajaloolised vaielamud. Ühispärand Austria, Itaalia, Prantsusmaa, Saksamaa ja Sloveeniaga
**2016 Le Corbusier' looming kui väljapaistev panus moodsasse arhitektuuri. Ühispärand Argentina, Belgia, India, Jaapani, Prantsusmaa ja Saksamaaga
*kolm looduspärandi objekti:
**2001, 2007 Šveitsi Alpid Jungfrau-Aletschis
**2003 Monte San Giorgio
**2008 Šveitsi Sardona tektooniline kaitseala
*nimistusse kandideerib alates 2001. aastast veel kolm objekti

## Viited

## Välislingid
*UNESCO maailmapärand Šveitsis. UNESCO maailmapärandi koduleht. Inglise keeles
UEFA rahvuste liiga 2020/21

**UEFA rahvuste liiga 2020/21** on jalgpalli rahvuskoondiste võistluse UEFA rahvuste liiga teine hooaeg. Võistlustest võtab osa 55 UEFA liikmesriigi rahvuskoondist. Võistlused toimuvad 2020. aasta septembrist novembrini (Liigafaas) ja 2021. aasta juunis (Rahvuste liiga finaalid).

## Meeskonnad

## Viited

## Välislingid
*Ametlik veebileht
Rudolf Kaste

**Rudolf Kaste** (kuni 1937 Kasberg, ka Kasperg; 18. oktoober 1883 Maeru, Keila kihelkond – 24. juuni 1952, Haapsalu) oli Eesti sõjaväelane (veebel). VR I/3.

Osales Esimeses maailmasõjas. Mobiliseeriti 1914. aastal ning määrati teenima Tallinnas asunud 91. jalaväepolku. Saadeti selle koosseisus rindele, sõdis kuni sama aasta detsembrini polgu 5. roodu koosseisus jalaväelasena. Sai haavata ja evakueeriti.

Seejärel teenis lennuväes ja õppis aviomotoristiks. Teenis algul Vitebskis asunud IV lennuväe pargis. 20. detsembril 1917 arvati reservi Krasnoje Selos asunud mereväe õhusõja koolist.

3. jaanuaril 1919 asus teenima lennuväe roodus I järgu motoristina. Tegutses merelennusalga motoristina, mis asus Lennusadamas. Esimese Eesti merelennuki Grigorovitš M-16 lennukorda seadmise eest sai hiljem Vabadusristi. 1920. aasta augustis nimetati merelennusalga töökodade juhatajaks. 1. veebruaril 1921 merelennusalk likvideeriti ning Rudolf Kaste jätkas kuni 1. maini 1921 samas eraisikuna elektriinstruktorina. Lahkus seejärel sõjaväeteenistusest.

1926. aastal asus uuesti teenistusse üleajateenija allohvitserina tagavaraeskadrilli motoristi ametikohal. 1. aprillil 1927 määrati lennuväerügemendi ümberformeerimise puhul aviotöökoja motoristiks. Sama aasta 15. novembrist määrati aviotöökoja lennukite kokkupanemise töötoa ülemaks, kuid aasta hiljem, 1. novembrist 1928 loobus omal soovil sellest ametist ning jätkas aviomotoristina.

Teenis Lennubaasi mootorite töötoas, hiljem Lennuväe Baasi mootorite- ja elektritöötoas kuni 1940. aastani. Arvati vanuse tõttu reservi 1. juunil 1940

## Tunnustus
*1916 – Georgi rist
*1920 – Vabadusrist I/3 
*1922 – Eesti Vabadussõja mälestusmärk 

## Kirjandus
* "Eesti Vabadusristi kavalerid", Vabadusristi Vendade Ühenduse keskjuhatus, 1935
Santiago Arias

**Santiago Arias Naranjo** (sündinud 13. jaanuaril 1992 Medellínis) on Colombia jalgpallur, kes mängib paremkaitsjana Brasiilia kõrgliigaklubis Bahia ja Colombia jalgpallikoondises.

Ta alustas klubikarjääri Colombia klubis La Equidad, mille põhimeeskonnas debüteeris Colombia kõrgliigas 2009. aastal. 2011. aasta juulis sõlmis ta viieaastase lepingu Portugali kõrgliigaklubiga Lissaboni Sporting. Kahe hooaja jooksul Portugalis sai ta rohkem mänguaega Sportingu duublemeeskonnas.

2013. aasta juulis sõlmis ta nelja-aastase lepingu Hollandi kõrgliigaklubiga PSV Eindhoven. Ta mängis Hollandis viis hooaega ning tuli hooaegadel 2014–15, 2015–16 ja 2017–18 PSV Eindhoveniga Hollandi meistriks. Hooajal 2017–18 valiti ta Hollandi kõrgliiga parimaks mängijaks ja liiga sümboolsesse koosseisu.

2018. aasta juulis siirdus Arias 11 miljoni euro eest Hispaania kõrgliigaklubisse Madridi Atlético. Hooajal 2020/21 oli ta laenul Saksamaa kõrgliigaklubis Leverkuseni Bayer ja hooajal 2021/22 Hispaania kõrgliigaklubis Granada.

2023. aasta jaanuaris sõlmis ta üheaastase lepingu Major League Socceri (MLS) klubiga FC Cincinnati.

2024. aasta jaanuaris sõlmis ta kaheaastase lepingu Brasiilia kõrgliigaklubiga Bahia.

Ta osales Colombia kuni 17-aastaste koondisega 2009. aasta noorte maailmameistrivõistlustel, kus Colombia sai neljanda koha. Debüüdi Colombia jalgpallikoondises tegi Arias 2013. aasta septembris MM-i valikmängus Paraguay vastu. Ta on kuulunud Colombia koondisse 2014. aasta maailmameistrivõistlustel, 2015. aasta Copa Américal, 2016. aasta Copa América Centenariol, 2018. aasta maailmameistrivõistlustel ja 2019. aasta Copa Américal.

## Saavutused
;PSV
*Eredivisie: 2014–15, 2015–16, 2017–18
*Johan Cruijff Schaal: 2015, 2016
;Madridi Atlético
*UEFA Superkarikas: 2018
;FC Cincinnati
*Supporters' Shield: 2023

## Viited
Szadek

**Szadek** on linn Poolas Łódźi vojevoodkonnas Zduńska Wola maakonnas, Szadeki valla halduskeskus. Szadek asub Zduńska Wolast ligi 11 km põhjas.

Szadek sai linnaõigused 1295. aastal, kuid kaotas need 1870. aastal. Szadek sai linnaõigused tagasi 1919. aastal. Teise Poola jagamise tagajärjel läks linn 1793. aastal Preisi kuningriigi võimu alla. Alates 1807. aastast oli Szadek Varssavi hertsogiriigi koosseisus. Neljas Poola jagamise tulemusel läks linn 1815. aastal Venemaaga reaalunioonis olnud Poola Kuningriigi (nn Kongressi-Poola) koosseisu.

## Galerii

Dzwonnica z XIV w w Szadku..JPG
Szadek - kościół pw.Wniebowzięcia NMP (4).jpg
Osp Szadek.JPG


## Viited
Błaszki

**Błaszki** (saksa keeles *Schwarzau*) on linn Poolas Łódźi vojevoodkonnas Sieradzi maakonnas, Błaszki valla halduskeskus. Błaszki asub Sieradzist umbes 21 km lääneloodes, Kaliszist 28 km idakagus ja Łódźist ligikaudu 69 km läänes.

Błaszkit on ürikutes esmamainitud 1437. aastal, linnaõigused sai 1722. aastal.

## Galerii

Kościół par. pw. św. Anny w Błaszkach.JPG
Blaszki Square.JPG
Łaźnia miejska w Błaszkach ..jpg


## Viited
Jabemi keel

**Jabemi keel** on  Austroneesia keelkonna Lääne-Okeaania keelte Põhja-Uus Guinea harusse kuuluv keel, mida kõneldakse Paapua Uus-Guineas Morobe provintsis Huoni poolsaarel.

Jabemi keelt kasutasid *lingua franca*na saksa misjonärid, kes saabusid 1885. aastal Simbangi külla, kus räägiti jabemi keelt. 1939. aastaks rääkis jabemi keelt umbes 15 000 inimest. Pärast Teist maailmasõda asendus jabemi keel tok pisini ja inglise keelega ning selle kasutajate arv langes. Kõnelejate arv oli 1978. aastal ligikaudu 2100.

## Viited
2012. aasta Mali riigipööre

**2012. aasta Mali riigipööre** sai alguse 21. märtsil, kui valitsuse võimetusega seoses tuareegide ülestõusuga rahulolematud sõdurid ründasid riigi pealinnas Bamakos mitmeid asutusi, näiteks presidendipaleed, riigitelevisiooni ja sõjaväe kasarmuid. Mässumeelsed sõdurid, kes nimetasid end Riigi ja Demokraatia Taastamise Riiklikuks Komiteeks (CNRDR), kuulutasid järgmisel päeval, et ametist kukutatud valitsuse president Amadou Toumani Touré on pealinnast põgenenud. Riigipööre mõisteti rahvusvahelisel tasandil "ühehäälselt" hukka, Mali naaberriigid kehtestasid riigile karmid sanktisoonid ning riigi põhjaosa vallutasid kiiresti tuareegi mässulised; Reuters nimetas riigipööret "kohutavaks omaväravaks". Paar nädalat hiljem, 6. aprillil, jõudis hunta Lääne-Aafrika Riikide Majandusühenduse (ECOWAS) esindajatega kokkuleppele, et võim antakse parlamendi esimehe Dioncounda Traoré juhitud üleminekuvalitsuse kätte, vastutasuks loobuvad naaberriigid sanktsioonidest. Järgnevatel päevadel astusid nii Touré kui ka hunta juht Amadou Sanogo tagasi, sellest hoolimata levisid veel 16. mailgi teated, et "riigipöörajate käes võib olla riigis kontroll". Järgmise aasta 3. detsembril avastati Diago külast massihaud, milles olid 21 riigipöörde ajal kadunuks jäänud sõduri, kes otsustasid presidendile truuks jääda, säilmed.

## Taust

6. veebruaril 2012 algatasid tuareegi mässulised valitsusvägede vastu ulatusliku rünnaku, eesmärgiks oli vallutada Põhja-Mali Kidali linn. Keskvalitsusele ustavad tuareegid põgenesid repressioonide kartuses Bamakosse. Tuareegide vägedele lisasid võimekust Liibüa kodusõjas karastunud võitlejad. 8. veebruaril vallutasid Azawadi Rahvusliku Vabastusliikumise (MNLA) väed Mali-Alžeeria piiril asuva Tinzaouateni linna, valitsusväed pidid taanduma üle piiri. Kahe mässuliste fraktsiooni, islamistide ja tuareegide, mõjukamad grupeeringud olid vastavalt Ansar Dine ja MNLA. Islamistide eesmärk oli Mali põhjaosas kehtestada šariaadiseadused, tuareegid tahtsid oma kodumaale, mida nad nimetasid Azawadiks, autonoomiat kui mitte täielikku iseseisvust.

Riigipööre oli nädalaid kestnud valitsuse sisekaitsepoliitika vastaste meeleavalduste, mis oli Touré populaarsuse "rekordmadalale" toonud, kulminatsioon. Sõjavägi nõudis mässuliste vastu võitlemiseks paremat rahastust ja rohkem relvastust, mõned sõdurid olid rindele pidanud minema toidumoonata. Touré ametiaeg oleks pidanud lõppema aprillis toimuma pidanud valimistega. 

Riigipöörde põhjustanud tegurid:
* Bamakol on kogu riigi ajaloo vältel olnud raskusi Põhja-Mali kontrolli all hoidmisega, juba 1960. aastatel mässasid tuareegid keskvalitsuse vastu.
* Malis põhjustasid julgeolekuohtu lisaks MNLA-le ka Alžeeriast ja teistest naaberriikidest üle piiri tulnud al-Qaeda äärmuslased.
* Riigis oli näljakriis, mis viis rahvastiku ümberasumise ja põgenikelaagrite tekkimiseni, eriti kannatasid nälja all naised ja lapsed.

## Viited
Biała Rawska

**Biała Rawska** on linn Poolas Łódźi vojevoodkonnas Rawa Mazowiecka maakonnas, Biała Rawska valla halduskeskus.

Biała Rawskat on ürikutes esimest korda mainitud 1246. aastal, linnaõigused sai enne 1498. aastat. 1870. aastal kaotas Biała Rawska linnaõigused, kuid sai need tagasi 1925. aastal.

## Galerii

Biala rawska church02.jpg
Biała Rawska - Urząd Miasta i Gminy.JPG

W centrum miasteczka Biała Rawska - panoramio.jpg


## Viited
Mateus Uribe

**Andrés Mateus Uribe Villa** (sündinud 21. märtsil 1991 Medellínis) on Colombia jalgpallur, kes mängib poolkaitsjana Katari kõrgliigaklubis Al Sadd ja Colombia jalgpallikoondises.

## Klubikarjäär
Ta alustas klubikarjääri 2010. aastal Colombia esiliigaklubis Deportivo Español. 2012. aastal liitus ta Colombia kõrgliigaklubiga Envigado. Seejärel jätkas ta karjääri riigi kõrgliiga klubides Deportes Tolima ja Atlético Nacional. 2017. aasta Apertura-hooajal tuli ta Atlético Nacionaliga Colombia meistriks. Lisaks võitis ta Atlético Nacionaliga 2016. aastal Lõuna-Ameerika klubide meistrivõistlused Copa Libertadorese ja 2017. aastal Lõuna-Ameerika superkarika Recopa Sudamericana.

2017. aasta augustis liitus Uribe Mehhiko kõrgliigaklubiga Club América. Hooajal 2017–18 lõi ta Mehhiko liigas 11 väravat. 2017–18 kevadhooajal valiti ta liiga sümboolsesse koosseisu. 2018–19 sügishooajal tuli ta klubiga Mehhiko meistriks.

2019. aasta augustis sõlmis ta nelja-aastase lepingu Portugali kõrgliigaklubiga Porto. Hooaegadel 2019–20 ja 2021–22 tuli ta Portoga Portugali meistriks.

2023. aasta juunis sõlmis ta kolmeaastase lepingu Al Saddiga.

## Koondisekarjäär
Debüüdi Colombia jalgpallikoondises tegi Uribe 26. jaanuaril 2017 sõprusmängus Brasiilia vastu. Koondisekarjääri kaks esimest väravat lõi ta 9. juunil 2019 sõprusmängus Peruu vastu.

Ta on kuulunud Colombia koondisse 2018. aasta maailmameistrivõistlustel, 2019. aasta Copa Américal ja 2021. aasta Copa Américal. 2018. aasta maailmameistrivõistluste kaheksandikfinaalis Inglismaaga oli ta üks kahest Colombia mängijast, kes penaltiseerias eksis.

## Saavutused
;Atlético Nacional
*Categoría Primera A: Torneo Apertura 2017
*Copa Colombia: 2016
*Copa Libertadores: 2016
*Recopa Sudamericana: 2017
;América
*Liga MX: Apertura 2018
*Copa MX: Clausura 2019
*Campeón de Campeones: 2019
;Porto
*Primeira Liga: 2019–20, 2021–22
*Taça de Portugal: 2019–20, 2021–22, 2022–23
*Taça da Liga: 2022–23
*Supertaça Cândido de Oliveira: 2020, 2022

## Viited
Rzgów

**Rzgów** on linn Poolas Łódźi vojevoodkonnas Łódźi maakonnas, Rzgówi valla halduskeskus. Rzgów asub Łódźi kesklinnast umbes 12 km lõunas.

Rzgówi on ürikutes esmamainitud 1378. aastal. Linnaõigused sai Rzgów 1476. aastal, kuid kaotas need 1870. aastal. 1. jaanuaril 2006 sai Rzgów linnaõigused tagasi.

## Galerii

Rzgów.JPG
Osp Rzgów.JPG
Market_Square_in_Rzgow_(1).jpg


## Viited
UNESCO maailmapärand Antiguas ja Barbudas

**[[Antigua ja Barbuda]]** alal on **[[UNESCO maailmapärandi nimistu]]s** üks objekt.

Nimistusse on kantud:
*üks kultuuripärandi objekt:
**2016 Antigua mereväe laevatehas ja seotud arheoloogilised kaitsealad

## Viited

## Välislingid
*UNESCO maailmapärand Antiguas ja Barbudas. UNESCO maailmapärandi koduleht. Inglise keeles
Dolsk

**Dolsk** (saksa keeles *Dolzig*) on linn Poolas Suur-Poola vojevoodkonnas Śremi maakonnas, Dolski valla halduskeskus. Dolsk asub Poznańist umbes 47 km lõunas.

Dolskit on ürikutes esmamainitud 1136. aastal, linnaõigused sai 1359. aastal. Teise Poola tagajärjel läks Dolsk 1793. aastal Preisi kuningriigi võimu alla. 1807. aastast oli Dolsk Varssavi hertsogiriigi koosseisus, kuid läks 1815. aastal Neljanda Poola jagamise tulemusel Preisimaa võimu alla tagasi. Tagasi Poolale läks Dolsk Esimese maailmasõja järel.

## Galerii

Ratusz w Dolsku.JPG
Rynek w Dolsku.jpg
Dolsk, Rynek 23.jpg


## Viited
Szlichtyngowa

**Szlichtyngowa** (saksa keeles *Schlichtingsheim*) on linn Poolas Lubuszi vojevoodkonnas Wschowa maakonnas, Szlichtyngowa valla halduskeskus.

Szlichtyngowa on asutatud 1644. aastal. Teise Poola jagamise tulemusel läks linn 1793. aastal Preisi kuningriigi võimu alla. Pärast Esimese maailmasõja lõppu jäi linn Versailles' rahulepingu põhjal Saksamaa koosseisu. Potsdami konverentsi otsusel läks linn 1945. aastal Poolale.

## Galerii

Szlichtyngowa market.JPG
20150518 bh2 szlichtyngowa ul ogrodowa-alx.jpg


## Viited